CELEX: 62012CN0460
Language: hu
Date: 2012-10-15 00:00:00
Title: C-460/12. sz. ügy: A Krajský súd v Prešove (Szlovákia) által 2012. október 15-én benyújtott előzetes döntéshozatal iránti kérelem — SKP kontra Ján Bríla

16.2.2013   
            
            
               HU
            
            
               Az Európai Unió Hivatalos Lapja
            
            
               C 46/11
            
         A Krajský súd v Prešove (Szlovákia) által 2012. október 15-én benyújtott előzetes döntéshozatal iránti kérelem — SKP kontra Ján Bríla
   (C-460/12. sz. ügy)
   2013/C 46/20
   Az eljárás nyelve: szlovák
   
      A kérdést előterjesztő bíróság
   
   Krajský súd v Prešove
   
      Az alapeljárás felei
   
   
      Felperes: SKP k.s.
   
      Alperes: Ján Bríla
   
      Az előzetes döntéshozatalra előterjesztett kérdések
   
   
               1.
            
            
               Az Európai Unió Alapjogi Chartája 38. cikkét, valamint a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (1) 6. cikke (1) bekezdését és 7. cikke (1) bekezdését úgy kell-e értelmezni, hogy azokkal ellentétes egy olyan tagállami szabályozás, mint amelyről a jelen ügyben szó van, amely nem teszi lehetővé a nemzeti bíróság számára, amely egy eladó vagy szolgáltató által benyújtott kereset keretében eljárva tud a fogyasztóval szemben elévült követelésről, hogy hivatalból figyelembe vegye az elévülést, még ha a fogyasztóval szemben teljesítik is a tisztességtelen szerződési feltételekből eredő szolgáltatásnyújtásokat?
            
         
               2.
            
            
               Az első kérdésre adandó nemleges válasz esetén, úgy kell-e értelmezni a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv 6. cikkének (1) bekezdését és 7. cikkének (1) bekezdését, hogy a bíróság hivatalból köteles tájékoztatni a fogyasztót azon jogáról, hogy hivatkozhat a hitelező követelésének elévülésére?
            
         
      (1)  HL L 95., 29. o.; magyar nyelvű különkiadás 15. fejezet, 2. kötet, 288. o.